En o Gran Scisma d'Occident de 1054 Doclea quedó adintro d'a zona d'influencia d'a Ilesia Catolica y Bar esdevinió bispato en 1067. En 1077 o Papa Gregorio VII reconoixió Doclea como estau independient, reconoixendo tamién como rei a Miguel, o succesor y fillo de Stefan Voislav. A Santa Seu pretendeba trobar en Doclea una cabeza de puent en meyo de l'Orient ortodoxo, manimenos pa os bizantins o estau de Doclea, aislau en meyo d'as montanyas, no yera important. Miguel establió a suya capital en Shkodër.